CELEX: 32014D0351
Language: lt
Date: 1399939200000
Title: 2014/351/ES: 2014 m. gegužės 13 d. Tarybos sprendimas dėl Europos Sąjungos ir Madagaskaro Respublikos protokolo, kuriuo nustatomos dabar galiojančiame abiejų Šalių Žvejybos partnerystės susitarime numatytos žvejybos galimybės ir finansinis įnašas, sudarymo

14.6.2014   
            
            
               LT
            
            
               Europos Sąjungos oficialusis leidinys
            
            
               L 175/24
            
         TARYBOS SPRENDIMAS
   2014 m. gegužės 13 d.
   dėl Europos Sąjungos ir Madagaskaro Respublikos protokolo, kuriuo nustatomos dabar galiojančiame abiejų Šalių Žvejybos partnerystės susitarime numatytos žvejybos galimybės ir finansinis įnašas, sudarymo
   
      (2014/351/ES)
   
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:
   
               (1)
            
            
               2007 m. lapkričio 15 d. Taryba priėmė Reglamentą (EB) Nr. 31/2008 dėl Europos bendrijos ir Madagaskaro Respublikos Žvejybos partnerystės susitarimo sudarymo (1) (toliau – partnerystės susitarimas);
            
         
               (2)
            
            
               Sąjunga derėjosi su Madagaskaro Respublika dėl naujojo protokolo, kuriuo ES laivams suteikiamos žvejybos galimybės vandenyse, į kuriuos Madagaskaras turi suverenias teises arba kurie priklauso jo jurisdikcijai žvejybos srityje (toliau – naujasis protokolas);
            
         
               (3)
            
            
               šis naujasis protokolas buvo pasirašytas remiantis Sprendimu 2012/826/ES (2) ir laikinai taikomas nuo 2012 m. lapkričio 28 d.;
            
         
               (4)
            
            
               naujasis protokolas turėtų būti patvirtintas,
            
         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Madagaskaro Respublikos protokolas, kuriuo nustatomos dabar galiojančiame abiejų Šalių Žvejybos partnerystės susitarime numatytos žvejybos galimybės ir finansinis įnašas (toliau – protokolas) (3).
   2 straipsnis
   Tarybos pirmininkas Sąjungos vardu pateikia protokolo 16 straipsnyje numatytą pranešimą (4).
   3 straipsnis
   Šis sprendimas įsigalioja jo priėmimo dieną.
   
      Priimta Briuselyje 2014 m. gegužės 13 d.
      
         
            Tarybos vardu
         
         
            Pirmininkas
         
         E. VENIZELOS
      
   
   
      (1)  OL L 15, 2008 1 18, p. 1.
   
      (2)  2012 m. lapkričio 28 d. Tarybos sprendimas 2012/826/ES dėl Europos Sąjungos ir Madagaskaro Respublikos protokolo, kuriuo nustatomos dabar galiojančiame abiejų Šalių Žvejybos partnerystės susitarime numatytos žvejybos galimybės ir finansinis įnašas, pasirašymo Europos Sąjungos vardu ir laikino taikymo (OL L 361, 2012 12 31, p. 11).
   
      (3)  Protokolo tekstas paskelbtas OL L 361, 2012 12 31, p. 12 kartu su sprendimu dėl pasirašymo.
   
      (4)  Protokolo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.